nibzard/narodne-novine-full-text-markdown huggingface dataset:
### NN 111/2018 (12.12.2018.), Zakon o izmjenama Zakona o zaštiti biljnih sorti

HRVATSKI SABOR

2147

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O ZAŠTITI BILJNIH SORTI

Proglašavam Zakon o izmjenama Zakona o drvenastim kulturama kratkih ophodnji, koji je Hrvatski sabor donio na sjednici 3. prosinca 2018.

Klasa: 011-01/18-01/154

Urbroj: 71-06-01/1-18-2

Zagreb, 5. prosinca 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O ZAŠTITI BILJNIH SORTI

Članak 1.

U Zakonu o zaštiti biljnih sorti (»Narodne novine«, br. 131/97., 67/08., 62/00., 124/10. i 124/11.) u članku 5. stavku 1. riječi: »Hrvatski centar za poljoprivredu, hranu i selo (u daljnjem tekstu: Centar)« zamjenjuju se riječima: »Hrvatska agencija za poljoprivredu i hranu (u daljnjem tekstu: Agencija)«.

Članak 2.

U članku 6. stavcima 1. i 4., članku 15. stavku 1., članku 17. stavku 1., članku 18. stavcima 1. i 2., članku 18.a stavcima 2., 3. i 4., članku 19. stavku 2., članku 20., članku 21. stavku 1., članku 22. stavku 2., članku 23. stavku 1., članku 24., članku 25. stavku 4., članku 27. stavku 1., članku 28. stavku 1. i članku 30. riječ: »Centar« u određenom padežu zamjenjuje se riječju: »Agencija« u odgovarajućem padežu.

Članak 3.

U članku 32. stavku 2., članku 33. i članku 33.a stavku 1. točki 2. i stavku 2. riječ: »Zavod« u određenom padežu zamjenjuje se riječju: »Agencija« u odgovarajućem padežu.

Članak 4.

Članak 48. mijenja se i glasi:

»Upravni nadzor nad provedbom ovoga Zakona provodi Ministarstvo.«.

Članak 5.

Ovaj Zakon objavit će se u »Narodnim novinama«, a stupa na snagu 1. siječnja 2019.

Klasa: 022-03/18-01/211

Zagreb, 3. prosinca 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 111/2018 (12.12.2018.), Zakon o izmjenama i dopuni Zakona o obveznom zdravstvenom nadzoru radnika profesionalno izloženih azbestu

HRVATSKI SABOR

2149

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O OBVEZNOM ZDRAVSTVENOM NADZORU RADNIKA PROFESIONALNO IZLOŽENIH AZBESTU

Proglašavam Zakon o izmjenama i dopuni Zakona o obveznom zdravstvenom nadzoru radnika profesionalno izloženih azbestu, koji je Hrvatski sabor donio na sjednici 3. prosinca 2018.

Klasa: 011-01/18-01/156

Urbroj: 71-06-01/1-18-2

Zagreb, 5. prosinca 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA I DOPUNI ZAKONA O OBVEZNOM ZDRAVSTVENOM NADZORU RADNIKA PROFESIONALNO IZLOŽENIH AZBESTU

Članak 1.

U Zakonu o obveznom zdravstvenom nadzoru radnika profesionalno izloženih azbestu (»Narodne novine«, br. 79/07. i 139/10.) iza članka 1. dodaje se članak 1.a koji glasi:

»Članak 1.a

Ovim se Zakonom u hrvatsko zakonodavstvo preuzima Direktiva 2009/148/EZ Europskog parlamenta i Vijeća od 30. studenog 2009. o zaštiti radnika od rizika povezanih s izlaganjem azbestu na radu (kodificirana verzija), Tekst značajan za EGP (SL L 330, 16. 12. 2009.).«.

Članak 2.

U članku 5. stavku 3. riječi: »Hrvatskog zavoda za zaštitu zdravlja i sigurnost na radu« zamjenjuju se riječima: »Hrvatskog zavoda za javno zdravstvo«.

Članak 3.

U članku 9. stavcima 1. i 2. riječi: »Hrvatski zavod za zaštitu zdravlja i sigurnost na radu« zamjenjuju se riječima: »Hrvatski zavod za javno zdravstvo«.

Članak 4.

Ovaj Zakon objavit će se u »Narodnim novinama«, a stupa na snagu 1. siječnja 2019.

Klasa: 022-03/18-01/181

Zagreb, 3. prosinca 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 111/2018 (12.12.2018.), Zakon o izmjeni Zakona o obeštećenju radnika profesionalno izloženih azbestu

HRVATSKI SABOR

2148

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O OBEŠTEĆENJU RADNIKA PROFESIONALNO IZLOŽENIH AZBESTU

Proglašavam Zakon o izmjeni Zakona o obeštećenju radnika profesionalno izloženih azbestu, koji je Hrvatski sabor donio na sjednici 3. prosinca 2018.

Klasa: 011-01/18-01/155

Urbroj: 71-06-01/1-18-2

Zagreb, 5. prosinca 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI ZAKONA O OBEŠTEĆENJU RADNIKA PROFESIONALNO IZLOŽENIH AZBESTU

Članak 1.

U Zakonu o obeštećenju radnika profesionalno izloženih azbestu (»Narodne novine«, br. 79/07. i 139/10.) u članku 5. stavku 2. riječi: »Hrvatskog zavoda za zaštitu zdravlja i sigurnost na radu« zamjenjuju se riječima: »Hrvatskog zavoda za javno zdravstvo«.

Članak 2.

Ovaj Zakon objavit će se u »Narodnim novinama«, a stupa na snagu 1. siječnja 2019.

Klasa: 022-03/18-01/180

Zagreb, 3. prosinca 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 111/2018 (12.12.2018.), Odluka o izmjeni Odluke o gradskim porezima Grada Knina

Grad Knin

2164

Na temelju članaka 3., 11. i 14. Zakona o lokalnim porezima (»Narodne novine«« broj 115/16 i 101/17) i članka 33. stavka 1. točke 31. Statuta Grada Knina (»Službeni vjesnik Šibensko-kninske županije«, broj 07/09, 03/13 i 11/13 – pročišćeni tekst i »Službeno glasilo Grada Knina«, broj 04/14, 2/18 i 6/18 – pročišćeni tekst), Gradsko vijeće Grada Knina na 16. sjednici od 30. studenoga 2018. godine donosi

ODLUKU

O IZMJENI ODLUKE O GRADSKIM POREZIMA GRADA KNINA

Članak 1.

U članku 14. Odluke o gradskim porezima Grada Knina (»Službeno glasilo Grada Knina«, broj 7/17 i 11/17), u stavku 2. dosadašnja stopa od: »20%«, zamjenjuje se stopom: »10%«.

Članak 2.

Ostale odredbe Odluke o gradskim porezima Grada Knina, ostaju nepromijenjene.

Članak 3.

Ova Odluka stupa na snagu osmog dana od dana objave u »Službenom glasilu Grada Knina« te će se ista objaviti u »Narodnim novinama«.

Klasa: 410-01/17-01/6

Urbroj: 2182/10-02-18-10

Knin, 30. studenoga 2018.

Predsjednica
 Vedrana Požar, struč. spec. oec., v. r.
### NN 111/2018 (12.12.2018.), Indeks proizvođačkih cijena industrijskih proizvoda na domaćem tržištu u studenome 2018.

Državni zavod za statistiku

2161

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U STUDENOME 2018.

Indeks proizvođačkih cijena industrijskih proizvoda na domaćem tržištu u studenome 2018. u odnosu na listopad 2018. iznosi 99,4.

Klasa: 954-02/18-01/01

Urbroj: 555-06-03-18-24

Zagreb, 7. prosinca 2018.

Ravnatelj
 Marko Krištof, v. r.
### NN 111/2018 (12.12.2018.), Odluka o iznosu tarifnih stavki za transport plina

Hrvatska energetska regulatorna agencija

2159

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 7. prosinca 2018. donijela

ODLUKU

O IZNOSU TARIFNIH STAVKI ZA
 TRANSPORT PLINA

I.

Tarifne stavke za transport plina prema Metodologiji utvrđivanja iznosa tarifnih stavki za transport plina (»Narodne novine«, broj 48/18 i 58/18), za energetski subjekt PLINACRO d.o.o., Savska cesta 88A, Zagreb, za godine drugog regulacijskog razdoblja od 1. siječnja 2019. – 31. prosinca 2021., iznose kako slijedi:

|  |  |  |  |  |  |  |
| --- | --- | --- | --- | --- | --- | --- |
| Vrsta tarifnih stavki | Oznaka tarifne stavke | Naziv tarifne stavke | Tarifne stavke  - prema izvanrednoj reviziji  (bez PDV-a) | | | Mjerna jedinica |
| T+2 2019. | T+3 2020. | T+4 2021. |
| Tarifne stavke za ugovoreni stalni kapacitet na godišnjoj razini za ulaze u transportni sustav | TU,IN | Tarifna stavka za ulaz na interkonekciji | 2,0635 | 1,9425 | 1,8294 | kn/kWh/dan |
| TU,PR | Tarifna stavka za ulaz iz proizvodnje | 1,8572 | 1,7483 | 1,6465 | kn/kWh/dan |
| TU,SK | Tarifna stavka za ulaz iz sustava skladišta plina | 0,2064 | 0,1943 | 0,1829 | kn/kWh/dan |
| TU,UPP | Tarifna stavka za ulaz iz terminala za UPP |  |  |  | kn/kWh/dan |
| Tarifne stavke za ugovoreni stalni kapacitet na godišnjoj razini za izlaze iz transportnog sustava | TI,IN | Tarifna stavka za izlaz na interkonekciji | 5,0941 | 4,2989 | 4,3087 | kn/kWh/dan |
| TI,HR | Tarifna stavka za izlaz u Hrvatskoj | 0,7641 | 0,6448 | 0,6463 | kn/kWh/dan |
| TI,ZZ | Tarifna stavka za izlaz u zasebnoj zoni |  |  |  | kn/kWh/dan |
| Tarifna stavka za količinu plina na izlazima iz transportnog sustava | TK | Tarifna stavka za količinu plina | 0,0015 | 0,0015 | 0,0014 | kn/kWh |

II.

Danom stupanja na snagu ove Odluke prestaje važiti Odluka o iznosu tarifnih stavki za transport plina (»Narodne novine«, broj 127/17).

III.

Ova Odluka objavit će se u »Narodnim novinama«, a stupa na snagu 1. siječnja 2019. godine.

Klasa: 310-03/18-28/4

Urbroj: 371-04-18-2

Zagreb, 7. prosinca 2018.

Predsjednik
 Upravnog vijeća
 Tomislav Jureković, dipl. ing., v. r.
### NN 111/2018 (12.12.2018.), Odluka o izmjenama Odluke o porezima Općine Mali Bukovec

OPĆINA MALI BUKOVEC

2163

Na temelju članka 42. Zakona o lokalnim porezima (»Narodne novine« broj 115/46 i 101/17) i članka 31. Statuta Općine Mali Bukovec (»Službeni vjesnik Varaždinske županije« broj 18/13) Općinsko vijeće Općine Mali Bukovec na 13. sjednici u mandatnom razdoblju 2017. – 2021., održanoj 30. studenoga 2018. godine donosi

ODLUKU

O IZMJENAMA ODLUKE O POREZIMA OPĆINE MALI BUKOVEC

Članak 1.

U Odluci o porezima Općine Mali Bukovec (»Službeni vjesnik Varaždinske županije« broj 35/17 i 83/17) u članku 3. mijenja se stopa prireza porezu na dohodak s 5 na 10 %.

Članak 2.

Ova Odluka o izmjenama Odluke o porezima Općine Mali Bukovec objavit će se u »Narodnim novinama« i »Službenom vjesniku Varaždinske županije«, a stupa na snagu od 1. siječnja 2019. godine.

Klasa: 410-01/17-01/01

Urbroj: 2186/020-01-18-9

Mali Bukovec, 30. studenoga 2018.

Predsjednik
 Općinskog vijeća
 Zlatko Golec, v. r.
### NN 111/2018 (12.12.2018.), Pravilnik o izmjenama Pravilnika o ribolovnim mogućnostima u gospodarskom ribolovu na moru okružujućom mrežom plivaricom – srdelarom

MINISTARSTVO POLJOPRIVREDE

2156

Na temelju članka 12. stavaka 1., 7. i 8. Zakona o morskom ribarstvu (»Narodne novine«, br. 62/17.), a u skladu s Uredbom Vijeća (EU) 2018/120 od 23. siječnja 2018. o utvrđivanju ribolovnih mogućnosti za 2018. za određene riblje stokove i skupine ribljih stokova koje se primjenjuju u vodama Unije te za ribarska plovila Unije u određenim vodama izvan Unije (SL L 27, 31. 1. 2018.) ministar poljoprivrede donosi

PRAVILNIK

O IZMJENAMA PRAVILNIKA O RIBOLOVNIM MOGUĆNOSTIMA U GOSPODARSKOM RIBOLOVU NA MORU OKRUŽUJUĆOM MREŽOM
 PLIVARICOM – SRDELAROM

Članak 1.

U Pravilniku o ribolovnim mogućnostima u gospodarskom ribolovu na moru okružujućom mrežom plivaricom – srdelarom (»Narodne novine« br. 71/17., 94/17., 127/17., 30/18., 39/18., 62/18. i 87/18.) članak 6. mijenja se i glasi:

»Članak 6.

(1) U cijelom ribolovnom moru Republike Hrvatske zabranjen je ribolov plivaricom srdelarom u razdoblju od 16. prosinca u 12:00 sati do 15. siječnja u 24:00 sata.

(2) Iznimno od stavka 1. ovoga članka ribolov okružujućom mrežom plivaricom – srdelarom dozvoljen je u razdoblju od 16. prosinca u 12:00 sati do 24. prosinca u 12:00 sati plovilima čija duljina ne prelazi 12 m preko svega.«

Članak 2.

U članku 6.a u stavku 1. riječi »17. siječnja 2018. godine u 00:00 sati do 15. veljače 2018.« zamjenjuju se riječima »16. siječnja 2019. godine u 00:00 sati do 14. veljače 2019.«

U stavku 2. riječi »16. veljače 2018. godine u 00:00 sati do 28. veljače 2018.« zamjenjuju se riječima »15. veljače 2019. godine u 00:00 sati do 28. veljače 2019.«

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/33

Urbroj: 525-13/0340-18-16

Zagreb, 10. prosinca 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 112/2018 (14.12.2018.), Izmjene i dopune Statuta Turističke zajednice Varaždinske županije

TURISTIČKA ZAJEDNICA VARAŽDINSKE ŽUPANIJE

2188

Na temelju članka 12. i 15. Zakona o turističkim zajednicama i promicanju hrvatskog turizma (»Narodne novine« 152/08) i članka 73., stavak 3., Statuta Turističke zajednice Varaždinske županije (»Narodne novine« 130/10), Skupština Turističke zajednice Varaždinske županije, uz prethodnu suglasnost Ministarstva turizma, na sjednici održanoj 30. studenoga 2018. godine donosi izmjene i dopune Statuta Turističke zajednice Varaždinske županije

IZMJENE I DOPUNE STATUTA

TURISTIČKE ZAJEDNICE VARAŽDINSKE ŽUPANIJE

Članak 1.

Članak 19., stavak 5. mijenja se i glasi:

»Članovi skupštine, sukladno udjelu u prihodu iz stavka 3. ovog članka, određeni su prema sljedećim razmjerima:

– do 5% udjela – jedan član

– od 5 do 10% udjela – plus jedan član

– od 10 do 20% udjela – plus dva člana

– od 20% do 30% udjela – plus tri člana«.

Članak 2.

U članku 19. stavak 6. se briše iz Statuta.

Članak 3.

Izmjene i dopune stupaju na snagu danom objave u »Narodnim novinama«.

Urbroj: 39-01/2018

Varaždin, 5. prosinca 2018.

Predsjednik
 Radimir Čačić, v. r.
### NN 112/2018 (14.12.2018.), Pravilnik o izmjenama i dopuni Pravilnika o načinu postupanja i suradnje suca, stručnog radnika centra za socijalnu skrb i policijskog službenika za mladež prilikom prisilnog oduzimanja i predaje djeteta

Ministarstvo pravosuđa

2176

Na temelju članka 516. stavka 2. Obiteljskog zakona (»Narodne novine«, broj 103/15.), uz prethodnu suglasnost ministra nadležnog za unutarnje poslove i ministra nadležnog za socijalnu skrb, ministar pravosuđa donosi

PRAVILNIK

O IZMJENAMA I DOPUNI PRAVILNIKA O NAČINU POSTUPANJA I SURADNJE SUCA, STRUČNOG RADNIKA CENTRA ZA SOCIJALNU SKRB I POLICIJSKOG SLUŽBENIKA ZA MLADEŽ PRILIKOM PRISILNOG ODUZIMANJA I PREDAJE DJETETA

Članak 1.

U Pravilniku o načinu postupanja i suradnje suca, stručnog radnika centra za socijalnu skrb i policijskog službenika za mladež prilikom prisilnog oduzimanja i predaje djeteta (»Narodne novine«, broj 48/16.) u članku 10. iza riječi »sudac« brišu se riječi »u pravilu«.

Članak 2.

U članku 11. stavku 1. iza riječi »obzirom« dodaje se zarez i riječi:

»vodeći pritom računa i o njihovim specifičnim potrebama obzirom na eventualni invaliditet, trudnoću i narušeno zdravstveno stanje.«

Stavak 3. mijenja se i glasi:

»(3) Radi zaštite dostojanstva i/ili dobrobiti djeteta, u cilju savjetodavne potpore u provedbi ovrhe radi prisilnog oduzimanja i predaje djeteta, kako bi se izbjegla uporaba sredstava prisile prema djetetu radi čije predaje se provodi ovrha, uz osobe iz članka 14. ovoga Pravilnika, sud može na teret proračunskih sredstva suda odrediti sudjelovanje stalnog sudskog vještaka iz područja psihologije i/ili psihijatrije.«.

Članak 3.

Ovaj Pravilnik se primjenjuje na postupke u tijeku bez obzira na to kada su pokrenuti.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/18-01/14

Urbroj: 514-05-01-18-16

Zagreb, 28. studenoga 2018.

Ministar
 Dražen Bošnjaković, v. r.
### NN 112/2018 (14.12.2018.), Pravilnik o izmjenama i dopunama Pravilnika o stavljanju na tržište sjemena krmnog bilja

MINISTARSTVO POLJOPRIVREDE

2178

Na temelju članka 2. stavka 3., članka 9. stavka 3., članka 12. stavka 6., članka 13. stavka 4., članka 14. stavka 5., članka 15. stavka 4., članka 16. stavka 5., članka 17. stavka 3., članka 18. stavka 4., članka 19. stavka 6., članka 20. stavka 11., članka 21. stavaka 2. i 5., članka 22. stavka 3., članka 23. stavaka 2. i 9., članka 24. stavka 3., članka 25. stavka 3., članka 27. stavka 3., članka 28. stavaka 4. i 5., članka 29. stavka 9., članka 31. stavka 3. i članka 73. stavka 2. Zakona o sjemenu, sadnom materijalu i priznavanju sorti poljoprivrednog bilja (»Narodne novine« broj 140/05, 35/08, 25/09, 124/10, 55/11 i 14/14) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O STAVLJANJU NA TRŽIŠTE SJEMENA
 KRMNOG BILJA

Članak 1.

U Pravilniku o stavljanju na tržište sjemena krmnog bilja (»Narodne novine« broj 129/07, 78/10, 31/13 i 23/17) u članku 1.a podstavak 1. mijenja se i glasi:

» – Direktiva Vijeća 66/401/EEZ od 14. lipnja 1966. o stavljanju na tržište sjemena krmnog bilja (SL L 125, 11. 7. 1966.) kako je zadnji put izmijenjena Provedbenom direktivom Komisije (EU) 2018/1028 оd 19. srpnja 2018. o ispravku Provedbene direktive (EU) 2016/2109 o izmjeni Direktive Vijeća 66/401/EEZ u pogledu uvrštavanja novih vrsta i botaničkog naziva vrste Lolium x boucheanum Kunth (SL L 184, 20. 7. 2018.).«.

Članak 2.

U članku 19. stavku 1. podstavku 7. riječi: »i sjeme sorte koja nije na Sortnoj listi Republike Hrvatske,« brišu se.

Iza podstavka 8. dodaje se novi podstavak 9. koji glasi:

» – narančaste boje ukoliko ima Rješenje na temelju Odluke Komisije 2004/842/EZ od 1. prosinca 2004. o provedbenim pravilima kojima države članice mogu odobriti stavljanje na tržište sjemena koje pripada sortama za koje je podnesen zahtjev za unos u nacionalni katalog sorata poljoprivrednih biljnih vrsta ili vrsta povrća (SL L 362 9. 12. 2004.)«.

Dosadašnji podstavak 9. postaje podstavak 10.

Članak 3.

U Dodatku 3., u prvom stupcu tablice uz riječi »Poaceae (Gramineae)« dodaje se fusnota: »)([1](Maksimalna masa partije može biti povećana na 25 tona uz uvjet da dobavljač za to ima ovlaštenje Zavoda.))«.

Članak 4.

Ovaj Pravilnik objavit će se u »Narodnim novinama«, a stupa na snagu 1. siječnja 2019.

Klasa: 011-01/18-01/44

Urbroj: 525-09/0007-18-4

Zagreb, 10. prosinca 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 112/2018 (14.12.2018.), Rješenje Zavoda za unapređivanje zaštite na radu klasa: UP/I-115-01/16-01/01, urbroj: 425-02/8-18-5 od 22. studenoga 2018.

Zavod za unapređivanje zaštite na radu

2180

Na zahtjev ATEST-KONTROLA d.o.o. iz Zagreba, Jazbina 63A, OIB: 14013273931, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14., 94/18. i 96/18.), Zavod za unapređivanje zaštite na radu (dalje: Zavod) donosi

RJEŠENJE

I.

ATEST-KONTROLA d.o.o. iz Zagreba, Jazbina 63A, OIB: 14013273931, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca,

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu),

3. izrada procjene rizika,

4. ispitivanja radne opreme,

5. ispitivanja u radnom okolišu:

5.1. ispitivanja fizikalnih čimbenika.

O obavljenim ispitivanjima navedena pravna osoba obvezna je izdavati i čuvati isprave te voditi evidenciju.

II.

Ovim Rješenjem stavlja se izvan snage Rješenje Ministarstva rada i mirovinskoga sustava klasa: UP/I-115-01/15-04/30, urbroj: 524-03-02-01/2-15-2 od 27. veljače 2015. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/16-01/01

Urbroj: 425-02/8-18-5

Zagreb, 22. studenoga 2018.

Ravnatelj
 Vitomir Begović, v. r.
### NN 112/2018 (14.12.2018.), Rješenje Zavoda za unapređivanje zaštite na radu klasa: UP/I-115-01/18-01/25, urbroj: 425-02/8-18-3 od 27. studenoga 2018.

ZAVOD ZA UNAPREĐIVANJE ZAŠTITE NA RADU

2182

Na zahtjev ZANAR SEDAM d.o.o. iz Zagreba, Kopernikova 1, OIB: 90144855536, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14., 94/18. i 96/18.), Zavod za unapređivanje zaštite na radu (dalje: Zavod) donosi

RJEŠENJE

I.

ZANAR SEDAM d.o.o. iz Zagreba, Kopernikova 1, OIB: 90144855536, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba o obavljenim poslovima obvezna je izdavati isprave i voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/25

Urbroj: 425-02/8-18-3

Zagreb, 27. studenoga 2018.

Ravnatelj
 Vitomir Begović, v. r.
### NN 112/2018 (14.12.2018.), Rješenje Zavoda za unapređivanje zaštite na radu klasa: UP/I-115-01/18-01/26, urbroj: 425-02/8-18-2 od 3. prosinca 2018.

ZAVOD ZA UNAPREĐIVANJE ZAŠTITE NA RADU

2183

Na zahtjev PROATEST d.o.o. iz Zagreba, Zagrebačka cesta 130a, OIB: 31332543180, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14., 94/18. i 96/18.), Zavod za unapređivanje zaštite na radu (dalje: Zavod) donosi

RJEŠENJE

I.

PROATEST d.o.o. iz Zagreba, Zagrebačka cesta 130a, OIB: 31332543180, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba o obavljenim poslovima obvezna je izdavati isprave i voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/26

Urbroj: 425-02/8-18-2

Zagreb, 3. prosinca 2018.

Ravnatelj
 Vitomir Begović, v. r.
### NN 112/2018 (14.12.2018.), Rješenje Zavoda za unapređivanje zaštite na radu klasa: UP/I-115-01/18-01/27, urbroj: 425-02/8-18-2 od 5. prosinca 2018.

ZAVOD ZA UNAPREĐIVANJE ZAŠTITE NA RADU

2184

Na zahtjev MEM USLUGE j.d.o.o. iz Dugog Sela, Zagrebačka 132, OIB: 35137641334, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14., 94/18. i 96/18.), Zavod za unapređivanje zaštite na radu (dalje: Zavod) donosi

RJEŠENJE

I.

MEM USLUGE j.d.o.o. iz Dugog Sela, Zagrebačka 132, OIB: 35137641334, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba o obavljenim poslovima obvezna je izdavati isprave i voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/27

Urbroj: 425-02/8-18-2

Zagreb, 5. prosinca 2018.

Ravnatelj
 Vitomir Begović, v. r.
### NN 112/2018 (14.12.2018.), Rješenje Zavoda za unapređivanje zaštite na radu klasa: UP/I-115-01/18-01/23, urbroj: 425-02/8-18-4 od 7. prosinca 2018.

ZAVOD ZA UNAPREĐIVANJE ZAŠTITE NA RADU

2181

Na zahtjev ZANOS EKO d.o.o. iz Zagreba, Slavenskog 33, OIB: 55029565731, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14., 94/18. i 96/18.), Zavod za unapređivanje zaštite na radu (dalje: Zavod) donosi

RJEŠENJE

I.

ZANOS EKO d.o.o. iz Zagreba, Slavenskog 33, OIB: 55029565731, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba o obavljenim poslovima obvezna je izdavati isprave i voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/23

Urbroj: 425-02/8-18-4

Zagreb, 7. prosinca 2018.

Ravnatelj
 Vitomir Begović, v. r.
### NN 112/2018 (14.12.2018.), Odluka o iznosu tarifnih stavki za prijenos električne energije

HRVATSKA ENERGETSKA REGULATORNA AGENCIJA

2186

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 13. prosinca 2018. godine donijela

ODLUKU

O IZNOSU TARIFNIH STAVKI ZA PRIJENOS ELEKTRIČNE ENERGIJE

I.

Tarifne stavke za prijenos električne energije prema Metodologiji za određivanje iznosa tarifnih stavki za prijenos električne energije (»Narodne novine«, broj 104/15 i 84/16), za energetski subjekt Hrvatski operator prijenosnog sustava d.o.o., Kupska 4, Zagreb za 2019., godinu iznose kako slijedi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kategorija kupca | | Tarifni model |  | Tarifni element | | | | | |
|  | Radna energija | | | Obračunska vršna radna snaga | Prekomjerna jalova energija | Naknada za obračunsko mjerno mjesto |
|  | JT | VT | NT |
|  | [kn/kWh] | [kn/kWh] | [kn/kWh] | [kn/kW] | [kn/kvarh] | [kn/mj] |
| Tarifne stavke | | | | | | |
|  | 1 | 2 | 3 | 4 | 5 | 6 |
| Poduzetništvo | Visoki i vrlo visoki napon | Bijeli | 1 |  | 0,04 | 0,02 | 14,00 | 0,16 | 68,00 |
| Srednji napon | Bijeli | 2 |  | 0,04 | 0,02 | 14,00 |  |  |
| Niski napon | Plavi | 3 | 0,09 |  |  |  |  |  |
| Bijeli | 4 |  | 0,11 | 0,05 |  |  |  |
| Crveni | 5 |  | 0,05 | 0,02 | 14,50 |  |  |
| Žuti (javna rasvjeta) | 6 | 0,06 |  |  |  |  |  |
| Kućanstvo | Niski napon | Plavi | 7 | 0,09 |  |  |  |  |  |
| Bijeli | 8 |  | 0,11 | 0,05 |  |  |  |
| Crveni | 9 |  | 0,05 | 0,02 | 14,50 |  |  |
| Crni | 10 | 0,05 |  |  |  |  |  |

II.

Danom stupanja na snagu ove Odluke prestaju se primjenjivati iznosi tarifnih stavki za prijenos električne energije određeni Odlukom o visini tarifnih stavki za prijenos električne energije (»Narodne novine«, broj 134/15).

III.

Ova Odluka objavit će se u »Narodnim novinama«, a stupa na snagu 1. siječnja 2019. godine.

Klasa: 310-03/18-25/10

Urbroj: 371-06-18-3

Zagreb, 13. prosinca 2018.

Predsjednik Upravnog vijeća
 Tomislav Jureković, dipl. ing., v. r.
### NN 112/2018 (14.12.2018.), Odluka o iznosu tarifnih stavki za distribuciju električne energije

Hrvatska energetska regulatorna agencija

2185

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 13. prosinca 2018. godine donijela

ODLUKU

O IZNOSU TARIFNIH STAVKI ZA DISTRIBUCIJU ELEKTRIČNE ENERGIJE

I.

Tarifne stavke za distribuciju električne energije prema Metodologiji za određivanje iznosa tarifnih stavki za distribuciju električne energije (»Narodne novine«, broj 104/15), za energetski subjekt HEP – Operator distribucijskog sustava d.o.o., Ulica grada Vukovara 37, Zagreb, za 2019. godinu iznose kako slijedi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kategorija  kupca | | Tarifni model |  | Tarifni element | | | | | |
|  | Radna energija | | | Obračunska vršna radna snaga | Prekomjerna jalova energija | Naknada za obračunsko mjerno mjesto |
|  | JT | VT | NT |
|  | [kn/kWh] | [kn/kWh] | [kn/kWh] | [kn/kW] | [kn/kvarh] | [kn/mj] |
| Tarifne stavke | | | | | | |
|  | 1 | 2 | 3 | 4 | 5 | 6 |
| Poduzetništvo | Visoki i vrlo visoki napon | Bijeli | 1 |  |  |  |  |  |  |
| Srednji napon | Bijeli | 2 |  | 0,10 | 0,05 | 12,00 | 0,15 | 66,00 |
| Niski napon | Plavi | 3 | 0,22 |  |  |  | 0,15 | 41,30 |
| Bijeli | 4 |  | 0,24 | 0,12 |  | 0,15 | 41,30 |
| Crveni | 5 |  | 0,16 | 0,08 | 24,00 | 0,15 | 41,30 |
| Žuti (javna rasvjeta) | 6 | 0,17 |  |  |  |  | 14,70 |
| Kućanstvo | Niski napon | Plavi | 7 | 0,22 |  |  |  |  | 10,00 |
| Bijeli | 8 |  | 0,24 | 0,12 |  |  | 10,00 |
| Crveni | 9 |  | 0,16 | 0,08 | 24,00 |  | 41,30 |
| Crni | 10 | 0,13 |  |  |  |  | 5,80 |

II.

Danom stupanja na snagu ove Odluke prestaju se primjenjivati iznosi tarifnih stavki za distribuciju električne energije određeni Odlukom o visini tarifnih stavki za distribuciju električne energije (»Narodne novine«, broj 134/15).

III.

Ova Odluka objavit će se u »Narodnim novinama«, a stupa na snagu 1. siječnja 2019. godine.

Klasa: 310-03/18-25/11

Urbroj: 371-06-18-3

Zagreb, 13. prosinca 2018.

Predsjednik Upravnog vijeća
 Tomislav Jureković, dipl. ing., v. r.
### NN 112/2018 (14.12.2018.), Pravilnik o izmjenama Pravilnika o financijskom izvještavanju u proračunskom računovodstvu

Ministarstvo financija

2175

Na temelju članka 100. stavka 2. Zakona o proračunu (»Narodne novine«, br. 87/08, 136/12 i 15/15) ministar financija donosi

PRAVILNIK

O IZMJENAMA PRAVILNIKA O FINANCIJSKOM IZVJEŠTAVANJU U PRORAČUNSKOM RAČUNOVODSTVU

Članak 1.

(1) U Pravilniku o financijskom izvještavanju u proračunskom računovodstvu (»Narodne novine«, broj 3/15, 93/15, 135/15, 2/17 i 28/17) članak 14. mijenja se i glasi:

»(1) Obvezne Bilješke uz Bilancu jesu:

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) i

2. Popis sudskih sporova u tijeku.

(2) Popisi iz stavka 1. ovoga članka iskazuju se u tablicama.

(3) Popis sudskih sporova u tijeku iz stavka 1. ovoga članka obvezno sadrži sažeti opis prirode spora, procjenu financijskog učinka koji može proisteći iz sudskog spora kao obveza ili imovina te procijenjeno vrijeme odljeva ili priljeva sredstava.«

(2) Tablice obveznih Bilješki iz članka 14. stavka 2. Pravilnika o financijskom izvještavanju u proračunskom računovodstvu (»Narodne novine«, broj 3/15, 93/15, 135/15, 2/17 i 28/17) koje su se nalazile u prilogu, brišu se i više nisu njegov sastavni dio.

Članak 2.

(1) Članak 17. briše se.

(2) Obrazac: UDJ iz članka 17. stavka 2. Pravilnika o financijskom izvještavanju u proračunskom računovodstvu (»Narodne novine«, broj 3/15, 93/15, 135/15, 2/17 i 28/17) koji se nalazio u prilogu, briše se i više nije njegov sastavni dio.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 400-06/18-01/338

Urbroj: 513-05-03-18-1

Zagreb, 6. prosinca 2018.

Ministar financija
 dr. sc. Zdravko Marić, v. r.
### NN 112/2018 (14.12.2018.), Odluka o utvrđivanju interesa Republike Hrvatske za izgradnju Osnovne škole Dragutina Kušlana

VLADA REPUBLIKE HRVATSKE

2174

Na temelju članka 13. stavka 1., a u vezi s člankom 2. stavcima 1. i 2. Zakona o izvlaštenju i određivanju naknade (»Narodne novine«, br. 74/14 i 69/17), Vlada Republike Hrvatske je na sjednici održanoj 13. prosinca 2018. godine donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU OSNOVNE ŠKOLE DRAGUTINA KUŠLANA

I.

Izgradnja Osnovne škole Dragutina Kušlana u Zagrebu, između Bužanove i Čerinine ulice, uz osnivanje građevne čestice od k.č.br. 1865/1, 1867/1, 1867/4, 1868, 1869, 1870, sve k.o. Peščenica i od dijelova k.č.br. 1835/2, 1863, 1866, 1867/2, 1867/3, 1871, 1872/1, 1902, 1904, sve k.o. Peščenica, prema Lokacijskoj dozvoli, klase: UP/I-350-05/17-01/148, urbroja: 251-13-21-1/024-17-12, od 23. kolovoza 2017. godine i Geodetskom projektu RN 112/2017., označene kao novoformirana k.č.br. 1863/1 k.o. Peščenica, u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju pravomoćne Lokacijske dozvole Gradskog ureda za prostorno uređenje, izgradnju grada, graditeljstvo, komunalne poslove i promet Grada Zagreba, Odjela za prostorno uređenje, Središnjeg odsjeka za prostorno uređenje, klase: UP/I-350-05/17-01/148, urbroja: 251-13-21-1/024-17-12, od 23. kolovoza 2017. godine, Zaključka Gradske skupštine Grada Zagreba o davanju prethodnog mišljenja za donošenje odluke Vlade Republike Hrvatske da je gradnja Osnovne škole Dragutina Kušlana u interesu Republike Hrvatske, klase: 021-05/18-01/211, urbroja: 251-01-05-18-7, od 24. svibnja 2018. godine, Geodetskog projekta RN 112/2017, iz lipnja 2017. godine, Potvrde Gradskog ureda za katastar i geodetske poslove Grada Zagreba, klase: 932-06/17-02/3883, urbroja: 251-15-02-1-17-3, od 28. srpnja 2017. godine i očitovanja Grada Zagreba, Gradskog ureda za imovinsko-pravne poslove i imovinu grada, klase: 944-09/17-001/116, urbroja: 251-14-22-1/026-18-60, od 16. srpnja 2018. godine.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/18-04/408

Urbroj: 50301-26/09-18-2

Zagreb, 13. prosinca 2018.

Predsjednik
 mr. sc. Andrej Plenković, v. r.
### NN 112/2018 (14.12.2018.), Odluka Državnog sudbenog vijeća broj: OU-57/18 od 6. posinca 2018.

Državno sudbeno vijeće

2179

Na temelju odredbe članka 11. stavak 1. Zakona o Državnom sudbenom vijeću (»Narodne novine« broj 116/10, 57/11, 130/11, 13/13, 28/13, 82/15 i 67/18 – u daljnjem tekstu: ZDSV), Državno sudbeno vijeće 6. prosinca 2018. donosi

ODLUKU

Dan provedbe izbora za članove Državnog sudbenog vijeća iz reda sudaca određuje se za 31. siječnja 2019.

Ova odluka objavit će se u »Narodnim novinama«.

Broj: OU-57/18
 Zagreb, 6. prosinca 2018.

Predsjednik
 Državnog sudbenog vijeća
 Željko Šarić, v. r.
### NN 114/2018 (19.12.2018.), Zakon o izmjeni i dopunama Zakona o zaštiti od buke

Hrvatski sabor

2199

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNAMA ZAKONA O ZAŠTITI OD BUKE

Proglašavam Zakon o izmjeni i dopunama Zakona o zaštiti od buke, koji je Hrvatski sabor donio na sjednici 7. prosinca 2018.

Klasa: 011-01/18-01/187

Urbroj: 71-06-01/1-18-2

Zagreb, 13. prosinca 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI I DOPUNAMA ZAKONA
 O ZAŠTITI OD BUKE

Članak 1.

U Zakonu o zaštiti od buke (»Narodne novine«, br. 30/09., 55/13., 153/13. i 41/16.) članak 16. mijenja se i glasi:

»Inspekcijski nadzor nad primjenom ovoga Zakona i propisa donesenih na temelju ovoga Zakona obavljaju sanitarni inspektori Državnog inspektorata.

Upravni nadzor nad primjenom ovoga Zakona i propisa donesenih na temelju ovoga Zakona obavlja Ministarstvo.

Iznimno od stavka 1. ovoga članka, nadzor nad provedbom odluka predstavničkih tijela jedinica lokalne samouprave donesenih na temelju članka 6. stavka 2. i članka 10. ovoga Zakona provodi komunalno redarstvo.

Komunalno redarstvo pri provedbi nadzora iz stavka 2. ovoga članka ovlašteno je poduzimati upravne mjere sukladno ovlastima propisanim člankom 18. stavkom 1. točkama 1., 2., 3. i 4. ovoga Zakona, predlagati pokretanje prekršajnog postupka sukladno članku 19. stavku 1. točkama 1., 2., 3., 4. i 9. ovoga Zakona i naplaćivati kazne na mjestu počinjenja prekršaja sukladno članku 19. stavcima 5. i 6. ovoga Zakona.«.

Članak 2.

U članku 17. stavku 1. iza riječi: »Sanitarni inspektori« dodaju se riječi: »Državnog inspektorata«.

U stavku 2. iza riječi: »Sanitarni inspektori« dodaju se riječi: »Državnog inspektorata«.

U stavku 3. iza riječi: »sanitarni inspektori« dodaju se riječi: »Državnog inspektorata«.

Članak 3.

U članku 18. stavku 1. iza riječi: »sanitarni inspektori« dodaju se riječi: »Državnog inspektorata«.

Članak 4.

U članku 19. stavku 5. iza riječi: »sanitarni inspektor« dodaju se riječi: »Državnog inspektorata«.

Članak 5.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/18-01/186
 Zagreb, 7. prosinca 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2018 (19.12.2018.), Zakon o izmjenama Zakona o ograničavanju uporabe duhanskih i srodnih proizvoda

HRVATSKI SABOR

2200

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O OGRANIČAVANJU UPORABE DUHANSKIH I SRODNIH PROIZVODA

Proglašavam Zakon o izmjenama Zakona o ograničavanju uporabe duhanskih i srodnih proizvoda, koji je Hrvatski sabor donio na sjednici 7. prosinca 2018.

Klasa: 011-01/16-01/188

Urbroj: 71-06-01/1-18-2

Zagreb, 13. prosinca 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O OGRANIČAVANJU UPORABE DUHANSKIH I SRODNIH PROIZVODA

Članak 1.

U Zakonu o ograničavanju uporabe duhanskih i srodnih proizvoda (»Narodne novine«, br. 45/17.) u članku 19. stavak 15. mijenja se i glasi:

»U slučaju elektroničkih cigareta i spremnika za ponovno punjenje koji su usklađeni sa zahtjevima iz ovoga članka, ako nadležni inspektori iz članka 38. ovoga Zakona utvrde ili imaju razloga vjerovati da bi određene elektroničke cigarete ili spremnici za ponovno punjenje ili vrsta elektroničke cigarete ili spremnika za ponovno punjenje mogli predstavljati ozbiljnu opasnost za zdravlje ljudi, poduzet će mjere iz članka 39. ovoga Zakona i o tome obavijestiti Ministarstvo. Ministarstvo odmah obavješćuje Komisiju i nadležna tijela drugih država članica o poduzetim mjerama i priopćuje sve popratne podatke.«.

Članak 2.

Članak 38. mijenja se i glasi:

»Inspekcijski nadzor nad provedbom ovoga Zakona obavljaju, svaki u okviru svojega djelokruga propisanog zakonom, sanitarni inspektori, inspektori rada, tržišni inspektori, turistički inspektori, inspektori za područje elektroenergetike i toplinarstva Državnog inspektorata te zdravstveni inspektori, prosvjetni inspektori i ovlašteni carinski službenici.«.

Članak 3.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/18-01/192
 Zagreb, 7. prosinca 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2018 (19.12.2018.), Zakon o izmjenama i dopuni Zakona o provedbi Uredbe (EZ) br. 648/2004 Europskoga parlamenta i Vijeća od 31. ožujka 2004. godine o deterdžentima

HRVATSKI SABOR

2203

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O PROVEDBI UREDBE (EZ) BR. 648/2004 EUROPSKOGA PARLAMENTA I VIJEĆA OD 31. OŽUJKA 2004. GODINE O DETERDŽENTIMA

Proglašavam Zakon o izmjenama i dopuni Zakona o provedbi Uredbe (EZ) br. 648/2004 Europskoga parlamenta i Vijeća od 31. ožujka 2004. godine o deterdžentima, koji je Hrvatski sabor donio na sjednici 7. prosinca 2018.

Klasa: 011-01/18-01/191

Urbroj: 71-06-01/1-18-2

Zagreb, 13. prosinca 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA I DOPUNI ZAKONA O PROVEDBI UREDBE (EZ) BR. 648/2004 EUROPSKOGA PARLAMENTA I VIJEĆA OD 31. OŽUJKA 2004. GODINE O DETERDŽENTIMA

Članak 1.

U Zakonu o provedbi Uredbe (EZ) br. 648/2004 Europskoga parlamenta i Vijeća od 31. ožujka 2004. godine o deterdžentima (»Narodne novine«, br. 34/12. i 25/13.) u članku 3. stavku 1. riječi: »Ministarstvo zdravlja« zamjenjuju se riječima: »ministarstvo nadležno za zdravstvo«.

U stavku 2. riječi: »ministar zdravlja« zamjenjuju se riječima: »ministar nadležan za zdravstvo«.

Članak 2.

Naslov iznad članka 5. mijenja se i glasi: »Inspekcijski nadzor«.

Članak 5. mijenja se i glasi:

»(1) Inspekcijski nadzor nad provedbom Uredbe (EZ) br. 648/2004 i ovoga Zakona obavljaju sanitarni inspektori Državnog inspektorata sukladno propisima kojima je uređen djelokrug i ovlasti Državnog inspektorata te nadzor nad predmetima opće uporabe i kemikalijama.

(2) Upravni nadzor nad provedbom Uredbe (EZ) br. 648/2004 i ovoga Zakona obavlja Ministarstvo.

(3) Ako određeni deterdžent koji ispunjava uvjete iz Uredbe (EZ) br. 648/2004 predstavlja rizik za zdravlje ljudi, okoliš ili životinje, sanitarni inspektor Državnog inspektorata ovlašten je privremeno zabraniti stavljanje na tržište tog deterdženta na području Republike Hrvatske, narediti povlačenje tog proizvoda s tržišta Republike Hrvatske, narediti povlačenje od potrošača ili ograničiti njegovu dostupnost na tržištu Republike Hrvatske u skladu s člankom 15. Uredbe (EZ) br. 648/2004.«.

Članak 3.

U članku 8. stavku 2. iza riječi: »sanitarni inspektor« dodaju se riječi: »Državnog inspektorata«.

Članak 4.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/18-01/197
 Zagreb, 7. prosinca 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2018 (19.12.2018.), Zakon o izmjenama i dopunama Zakona o zaštiti od neionizirajućeg zračenja

HRVATSKI SABOR

2204

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O ZAŠTITI OD NEIONIZIRAJUĆEG ZRAČENJA

Proglašavam Zakon o izmjenama i dopunama Zakona o zaštiti od neionizirajućeg zračenja, koji je Hrvatski sabor donio na sjednici 7. prosinca 2018. godine.

Klasa: 011-01/18-01/192

Urbroj: 71-06-01/1-18-2

Zagreb, 13. prosinca 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA I DOPUNAMA ZAKONA O ZAŠTITI OD NEIONIZIRAJUĆEG ZRAČENJA

Članak 1.

U Zakonu o zaštiti od neionizirajućeg zračenja (»Narodne novine«, br. 91/10.) u članku 27. stavak 2. mijenja se i glasi:

»Inspekcijski nadzor nad provedbom odredbi ovoga Zakona i propisa donesenih na temelju ovoga Zakona obavljaju sanitarni inspektori Državnog inspektorata.«.

Članak 2.

U članku 28. stavku 1. iza riječi: »sanitarni inspektor« dodaju se riječi: »Državnog inspektorata«.

U stavku 2. iza riječi: »sanitarni inspektor« dodaju se riječi: »Državnog inspektorata«.

Članak 3.

U članku 29. stavku 1. iza riječi: »sanitarni inspektor« dodaju se riječi: »Državnog inspektorata«.

Članak 4.

Iznad članka 30. naziv glave XIII. mijenja se i glasi: »XIII. PREKRŠAJNE ODREDBE«.

Članak 5.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/18-01/193

Zagreb, 7. prosinca 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2018 (19.12.2018.), Zakon o izmjenama Zakona o uvozu hrane i hrane za životinje iz trećih zemalja

HRVATSKI SABOR

2208

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O UVOZU HRANE I HRANE ZA ŽIVOTINJE IZ TREĆIH ZEMALJA

Proglašavam Zakon o izmjenama Zakona o uvozu hrane i hrane za životinje iz trećih zemalja, koji je Hrvatski sabor donio na sjednici 7. prosinca 2018. godine.

Klasa: 011-01/18-01/196

Urbroj: 71-06-01/1-18-2

Zagreb, 13. prosinca 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O UVOZU HRANE I HRANE ZA ŽIVOTINJE IZ TREĆIH ZEMALJA

Članak 1.

U Zakonu o uvozu hrane i hrane za životinje iz trećih zemalja (»Narodne novine«, br. 39/13.) u članku 6. stavku 1. riječi: »sanitarni inspektor i veterinarski inspektor« zamjenjuju se riječima: »granični sanitarni inspektor i granični veterinarski inspektor Državnog inspektorata«.

U stavku 2. riječi: »Ministar nadležan za zdravlje i ministar nadležan za poljoprivredu ovlašteni su« zamjenjuju se riječima: »Glavni inspektor Državnog inspektorata ovlašten je«.

Članak 2.

Članak 8. mijenja se i glasi:

»(1) Nadležno tijelo za provedbu ovoga Zakona, uredbi i odluka iz članka 1. ovoga Zakona je Državni inspektorat.

(2) Pri provedbi ovoga Zakona nadležno tijelo iz stavka 1. ovoga članka surađuje s Carinskom upravom ministarstva nadležnog za financije.«.

Članak 3.

U članku 9. stavku 1. riječi: »Ministarstvo nadležno za zdravlje« zamjenjuju se riječima: »Državni inspektorat«.

U stavku 2. riječi: »Ministarstvo nadležno za zdravlje« zamjenjuju se riječima: »Državni inspektorat«.

Stavak 3. briše se.

U dosadašnjim stavcima 4. – 7., koji postaju stavci 3. – 6., riječi: »Nadležna tijela iz članka 8. ovoga Zakona« zamjenjuju se riječima: »Nadležno tijelo iz članka 8. stavka 1. ovoga Zakona«.

Članak 4.

U članku 10. stavcima 1. i 2. riječi: »nadležnim tijelima, odnosno« brišu se.

Članak 5.

U članku 11. stavak 1. mijenja se i glasi:

»(1) Službene kontrole nad provedbom ovoga Zakona, uredbi i odluka iz članka 1. ovoga Zakona obavljaju granični sanitarni inspektor i granični veterinarski inspektor Državnog inspektorata sukladno propisima kojima je uređen djelokrug i ovlasti Državnog inspektorata te službene kontrole nad hranom i hranom za životinje (u daljnjem tekstu: osobe ovlaštene za provedbu službenih kontrola).«.

Članak 6.

U članku 15. stavku 4. riječi: »sanitarni i veterinarski inspektor« zamjenjuju se riječima: »granični sanitarni inspektor i granični veterinarski inspektor Državnog inspektorata«.

Članak 7.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/18-01/187
 Zagreb, 7. prosinca 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.